Vrystaatse boer sterk aan ná plaasaanvalArgieffoto: Nico Strydom Sers. Martin Xuma, polisiewoordvoerder, het aan Maroela Media gesê die aanval het omstreeks 14:45 gebeur. Bill Clark was alleen in sy huis op die plaas toe hy deur drie verdagtes oorval is en met ŉ mes in die nek gesteek is. Die verdagtes het R50, ŉ skootrekenaar en ŉ horlosie gesteel en op die vlug geslaan. “Die polisie ondersoek ŉ aanklag van huisbraak, maar niemand is nog in hegtenis geneem nie,” het Xuma gesê. Hy kon nie bevestig in watter hospitaal Clark behandel word nie. “Ons doen ŉ beroep op die boeregemeenskap om te alle tye paraat te wees en hul eiendom te beveilig. Enigiemand met meer inligting oor die voorval word versoek om die Ladybrand-polisiestasie te kontak,” het hy gesê.